Foto: SWR Germaniyaning Ramshtayn shahridagi NATO bazasida harbiy xizmatni o‘tayotgan turk harbiylaridan bir necha nafari siyosiy boshpana so‘rab, Germaniya hukumatiga murojaat qilgan, deb xabar qilmoqda SWR telekanali. Harbiylar Turkiyadagi davlat to‘ntarishiga urinishdan keyin vujudga kelgan siyosiy vaziyatni o‘z murojaatlarida vaj qilib ko‘rsatishgan. Askarlarning soniga oydinlik kiritilmagan. Biroq, ariza tez orada Germaniya migratsiya va qochoqlar ishi bo‘yicha federal ma’muriyatida ko‘rib chiqiladi.